Diari Oficial de la Generalitat Valenciana


Sumari del DOGV 9903, del 29-07-2024 (2024/7537)

RESOLUCIÓ de 19 de julio de 2024, del Rectorat de la Universitat Politècnica de València, per la qual es convoca un concurs públic per a la contractació de professorat associat indefinit.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7537

CVE
:   YVQL-K-1286-9476

Data del document
:   19-07-2024

Organisme emissor
:   Universitat Politècnica de València

Tipus de document
:   Resolució

La Universitat Politècnica de València requereix proveir diverses places de professorat associat a conseqüència de les necessitats derivades de la planificació de la docència i la disponibilitat actual de professorat. En conseqüència, d'acord amb el que es preveu en l'article 53.de els Estatuts de la Universitat Politècnica de València aprovats per Decret 182/2011, de 25 de novembre, del Consell, aquest Rectorat resol convocar un concurs per a seleccionar professorat associat per a les places previstes a l'annex I, d'acord amb les següents.

*Bases de la convocatòria*

*1. Normes generals*

Aquest concurs es regirà pel que es disposa en la Llei orgànica 2/2023, de 22 de març, del Sistema Universitari el Decret 174/2002, de 15 d'octubre, del Govern Valencià, sobre règim i retribucions del Personal docent i investigador contractat laboral de les universitats públiques valencianes i retribucions addicionals del professorat universitari; l'III Conveni Col·lectiu de les Universitats Públiques Valencianes; l'Acord de 06/06/2024, del Consell de Govern pel qual s'aprova el barem aplicable per a la selecció de professorat associat indefinit; l'Acord de de el Consell de Govern de 24/07/2007 pel qual s'aprova la normativa de contractació i criteris d'avaluació per a la selecció de professorat contractat en el que siga aplicable ,així com el que es disposa  en les presents.

*2. Requisits*

2.1. Les persones que vulguen participar en la present convocatòria han de reunir els requisits generals següents:

a) Tenir la nacionalitat espanyola, o bé ser nacional dels Estats membres de la Unió Europea, o cònjuge d'espanyol/a o d'un/a nacional d'altres Estats membres de la Unió Europea, sempre que els cònjuges no estiguen separats de dret, o descendent seu o del seu cònjuge, sempre que els cònjuges no estiguen separats de dret, i sempre que els descendents siguen menors de 21 anys o majors d'aquesta edat dependents.

Així mateix, s'estén igualment a les persones incloses en l'àmbit d'aplicació dels tractats internacionals acordats per la Unió Europea i ratificats per Espanya en els quals siga aplicable la lliure circulació de treballadors.

Hi poden participar les persones estrangeres no incloses en els apartats anteriors que tinguen residència legal a Espanya.

b) Haver complit els 16 anys i no excedir l'edat màxima de jubilació forçosa.

c) No haver sigut separades mitjançant un expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a llocs de treball o càrrecs públics per resolució judicial, per a exercir funcions similars a les que corresponen a les places convocades.

d) Les persones aspirants la nacionalitat de les quals no siga l'espanyola hauran d'acreditar que no es troben inhabilitades o en una situació equivalent, ni estan tampoc sotmeses a cap sanció disciplinària o equivalent que impedisca, al seu Estat, l'accés a la funció pública en els mateixos termes.

e) Posseir la capacitat funcional per a l'acompliment de les tasques o funcions corresponents a les places convocades.

f) Les persones aspirants estrangeres han de tenir un coneixement de la llengua castellana equivalent al nivell C1. Així mateix, posat cas que es requerisca la impartició d'assignatures en un altre idioma, segons indique la convocatòria, el nivell de coneixement de llengües requerit és l'equivalent al nivell C1 de l'idioma corresponent.

A les persones aspirants que hagen inclòs i justificat en els seus currículums respectius la possessió d'un certificat de nivell C1 o superior en aquesta llengua, i que l'hagen obtingut, en el cas de l'anglès, amb menys de cinc anys d'antiguitat, se'ls reconeixerà com a acreditat un coneixement suficient d'aquests idiomes. Els títols, diplomes i certificats vàlids a aquest efecte són els expedits per les escoles oficials d'idiomes o per les universitats espanyoles acreditades per l'Associació de Centres de Llengües en l'Ensenyament Superior (CertAcles), i també els esmentats en la normativa vigent en matèria lingüística; es pot accedir a aquesta informació a través de l'enllaç següent:

<https://cdl.upv.es/el-centro/normativa/normativa-oficial-certificaciones-competencia-linguistica>

Si no acrediten en el currículum la possessió del certificat corresponent, les persones aspirants han de superar, davant la comissió de selecció, una prova específica per a acreditar el coneixement de l'idioma. Aquesta prova es fa en la fase 2, a través de l'entrevista, i s'hi pot obtenir la qualificació d'apte/no apte; aquesta última qualificació és causa d'exclusió del concurs.

2.2. Requisits específics:

Acreditar que s'està exercint l'activitat principal fora de l'àmbit acadèmic universitari, com a especialista i professional de reconeguda competència, durant un període mínim de tres anys dins dels 5 últims, i que el títol acadèmic que tinga la persona interessada la capacita per a fer-ho; el seu àmbit professional ha d'estar relacionat amb les necessitats docents especifiques que cal cobrir. L'acreditació d'aquesta activitat es fa preferentment per mitjà de la documentació següent:

Professionals per compte propi: Informe de la vida laboral expedit per la Tresoreria General de la Seguretat Social (Règim Especial de Treballadors Autònoms), contractes de serveis si n'hi ha, llicència fiscal, IAE i pagament de l'IVA, còpia de l'alta en el cens d'empresaris, professionals i retenidors de l'Agència Tributària i de les declaracions trimestrals dels pagaments a compte de l'IVA o l'IRPF. –

Professionals per compte d'altri: informe de la vida laboral expedit per la Tresoreria General de la Seguretat Social i còpia del contracte o contractes de treball o bé, si no n'hi ha, certificats oficials d'empresa.

En el cas dels empleats públics, certificat de servicis expedit per les unitats de personal corresponents, en el qual han de constar les dades necessàries referents als períodes treballats, la categoria professional i les funcions desenvolupades.

2.3. Altres requisits específics

Per a les places que ho requerisquen i sempre que es faça constar en la descripció continguda en l'annex I, es pot demanar el compliment dels requisits específics següents:

a) Lingüístic, consistent en el coneixement del valencià i/o d'una determinada llengua estrangera. Les persones aspirants n'han d'acreditar el nivell que s'haja establit per a cada plaça.

b)  Titulació: estar en possessió de la titulació superior específica, o excepcionalment una altra, que es requerisca per a cada plaça en l'annex I..

c) Activitat professional concreta, d'acord amb el que es preveu en el seu canut en l'annex I.

2.4. La concurrència dels requisits anteriors ha d'anar referida a una data anterior a l'expiració del termini de presentació d'instàncies i s'ha de mantenir en el moment de la contractació.

*3. Presentació de sol·licituds*

3.1. El termini de presentació de sol·licituds s'iniciarà des de l'endemà al de la publicació d'aquesta convocatòria en el *Diari Oficial de la Generalitat Valenciana*  (DOGV), finalitzant el dia 10 de setembre de 2024.

3.2. Les sol·licituds s'han d'emplenar i presentar exclusivament per via electrònica, accedint al formulari "Sol·licitud d'admissió a proves selectives a la Universitat Politècnica de València (personal docent i investigador)", que es troba disponible en la seu electrònica de la Universitat Politècnica de València, en l'adreça web següent:

[https://sede.upv.es/oficina\_tactica/#/login?idArbol=20&idPrehoja=18&idform=EINSTANCIA\_PDI](https://sede.upv.es/oficina_tactica/#/login?idArbol=20&amp;idPrehoja=18&amp;idform=EINSTANCIA_PDI)

Per a accedir al formulari es requereix la identificació electrònica de la persona interessada, i per a això cal disposar d'algun dels sistemes d'identificació electrònica descrits en l'annex II de la present convocatòria.

3.3. Cal presentar una sol·licitud per a cada oferta de contractació en què es vulga participar; posat cas que l'oferta comprenga diverses places, cal presentar una sola sol·licitud.

3.4. Per a completar amb èxit el procés de sol·licitud, heu de portar a terme els passos següents dins del termini estipulat:

a) Identificar-vos en la seu electrònica.

b) Accedir al formulari electrònic de sol·licitud d'admissió i emplenar-lo.

c) Pagar la taxa corresponent (si s'escau, en funció de la vostra situació personal), exclusivament per mitjà d'aquesta aplicació, siga amb targeta bancària o en efectiu mitjançant el rebut que expedeix l'aplicació, dins del termini de presentació de sol·licituds. No s'accepten pagaments per cap altre mitjà.

d) La sol·licitud queda registrada quan acabe el procés.

3.5. No s'admetran i, en conseqüència, restaran excloses del procés selectiu les persones que, havent abonat la taxa, no hagen registrat la sol·licitud electrònicament, sense perjudici del que s'indica en l'apartat següent.

3.6. Excepcionalitat tècnica:

Quan, per motius tècnics excepcionals atribuïbles a l'administració, no siga possible completar els passos anteriors per mitjans electrònics durant un període prolongat dins del termini estipulat, les persones interessades podran presentar la sol·licitud per mitjans no electrònics (annex III).

3.7. Els drets de participació seran de 30,57 euros per cada plaça a la qual es vulga concursar.

3.7.1. El pagament d'aquesta taxa es pot fer en efectiu, mitjançant un rebut bancari, o bé amb targeta de crèdit.

3.7.2. Si s'opta pel pagament en efectiu, l'ingrés cal fer-lo emprant el rebut emès per l'aplicació esmentada.

3.7.3. El pagament mitjançant targeta de crèdit es fa en el moment d'emplenar la instància, a través de l'aplicació esmentada.

3.8. La falta d'abonament, total o parcial, dins del termini de presentació de sol·licituds de la taxa d'admissió a aquestes proves selectives determina l'exclusió de la persona aspirant, llevat que es produïsca una de les circumstàncies d'exempció o bonificació i això es faça constar en la sol·licitud de participació, per a la qual cosa cal aportar, juntament amb la documentació justificativa, una fotocòpia compulsada o acarada dels documents acreditatius d'aquest benefici; en cas contrari, la persona aspirant serà exclosa, sense perjudici de la responsabilitat en què puga haver incorregut per falsedat en les sol·licituds de participació.

3.9. Seran causa d'exempció les següents:

a) Els membres d'una família nombrosa de categoria especial o d'una família monoparental de categoria especial. En aquest cas, cal seleccionar Família nombrosa especial en l'apartat Exempcions de la sol·licitud.

b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana. En aquest cas, cal seleccionar Altres en l'apartat Exempcions de la sol·licitud.

c) Les persones amb diversitat funcional igual o superior al 33%. En aquest cas, cal seleccionar Diversitat funcional en l'apartat Exempcions de la sol·licitud.

d) Les persones que estiguen en situació d'exclusió social, i aquesta situació l'acredite l'òrgan competent en matèria de benestar social de l'ajuntament de residència. En aquest cas, cal seleccionar Altres en l'apartat Exempcions de la sol·licitud.

3.10. Bonificacions.

a) Els membres d'una família nombrosa de categoria general o d'una família monoparental de categoria general gaudeixen d'una bonificació del 50% de l'import total de la taxa. En aquest cas, cal seleccionar Família nombrosa general en l'apartat Exempcions de la sol·licitud.

b) La presentació de la sol·licitud de participació en les proves per mitjans telemàtics té una bonificació del 10 % de la quota íntegra, acumulable a la fixada en l'apartat anterior, que s'aplicarà de forma automàtica.

3.11. El pagament a les oficines bancàries a què es fa referència del rebut emès no substitueix en cap cas el tràmit de presentació, dins del termini i en la forma escaients, de la sol·licitud.

3.12. De conformitat amb el que estableix l'article 1.26 de la Llei 20/2017, de 28 de desembre, de la Generalitat Valenciana, de taxes, no escau la devolució de les taxes per drets d'examen si el pagament indegut d'aquestes taxes és per causes imputables exclusivament a la persona candidata.

3.13. Cada sol·licitud s'ha d'acompanyar amb la documentació següent, incorporada en un fitxer digital que cal incloure en cadascun dels apartats que hi ha en l'aplicació:

a) Currículum; cal fer servir, obligatòriament, el model que es pot trobar en la pàgina web següent:

<http://www.upv.es/entidades/SRH/pdi/579900normalv.html>

Només es prenen en consideració els mèrits que s'hagen esmentat en el currículum, sense que es puguen al·legar altres mèrits al llarg del període d'esmena i reclamacions.

b) Formulari "Introducció de dades" en format d'Excel, que constituirà la base per a la baremació, incloent-hi els mèrits reflectits en el currículum i la referència al lloc on es troba la documentació justificativa; es pot trobar en l'adreça web següent

<https://www.upv.es/entidades/SRH/pdi/579900normalv.html>

Aquests dos documents (currículum i formulari) cal comprimir-los en format ZIP i adjuntar-los en aquest format.

c) Documentació justificativa dels mèrits al·legats en el currículum. Cal incloure-hi un certificat acadèmic personal o bé un document substitutiu. Els concursants la titulació dels quals no siga espanyola han de presentar un certificat d'homologació del seu títol i un certificat de la nota mitjana del seu expedient acadèmic emès pel Ministeri competent. Cal adjuntar-hi els documents acreditatius de cadascun dels mèrits consignats en el currículum.

No es tindran en compte els mèrits al·legats en el currículum que no hagen sigut justificats documentalment, sense perjudici que això es puga esmenar dins del termini i en la forma escaients. Quan haja acabat el termini d'admissió de sol·licituds no s'admetran nous mèrits, ni tampoc se'n podran al·legar de nous dins del període d'esmena.

d) Documentació acreditativa de l'exempció o bonificació de taxes, de conformitat amb el que es disposa en les bases 3.9. i 3.10.

Aquests documents cal comprimir-los en format ZIP i i adjuntar-los en aquest format.

e)  Documentació justificativa dels requisits específics de la convocatòria: en concret, exercici de l'activitat professional remunerada; cal adjuntar la documentació justificativa que s'estableix en la base 2.2.

Justificació dels requisits específics de la convocatòria en cas que es demane una titulació específica, un requisit lingüístic o una activitat professional concreta.

Aquests documents cal comprimir-los en format ZIP i i adjuntar-los en aquest format.

3.14. Els documents redactats en un idioma diferent del valencià o castellà s'han d'aportar acompanyats de la traducció per intèrpret jurat a una d'aquestes llengües.

*4. Llista de persones admeses*

4.1. Llista provisional

Quan haja acabat el termini de presentació de sol·licituds, la direcció del departament farà pública al tauler d'anuncis del departament, i també, complementàriament i sense caràcter oficial, al microweb del departament o al servidor UPV.notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI/ Eines i recursos ([http://www.upv.es/bin2/tablon?p\_idioma=v](http://www.upv.es/bin2/tablon?p_idioma=v )) la llista provisional de persones aspirants admeses i excloses en cadascuna de les places convocades, amb indicació en aquest últim cas de la causa d'exclusió, així com certificació en la qual es faça constar el dia de la seua publicació en el citat tauler d'anuncis. La publicació en el tauler d'anuncis del Departament tindrà caràcter de notificació als concursants d'acord amb el que es preveu en l'article 45.1.b de la Llei 39/2015.

4.1.1. Són motius d'exclusió els següents:

a) Presentar la sol·licitud fora del termini establit.

b) No presentar la sol·licitud, el currículum i el formulari "Introducció de dades" segons el model establit com a  obligatori. L'incompliment d'aquest requisit es pot esmenar sempre que s'hagen presentat en un altre model. En cas contrari, és inesmenable.

c) La falta d'abonament dels drets de participació o bé o l'abonament incorrecte d'aquests drets, llevat que hom s'haja declarat exempt del pagament.

d)  No acreditar el compliment dels requisits específics de la convocatòria: base 2.2.

4.1.2. Les persones aspirants excloses o omeses disposaran de cinc dies hàbils, comptadors des de l'endemà de la publicació de la llista provisional, per a esmenar el defecte que n'haja motivat l'exclusió o omissió, però no es considerarà esmenable, entre d'altres, la falta de pagament dels drets de participació dins del termini de presentació d'instàncies. La sol·licitud d'esmena s'ha de presentar exclusivament davant el departament que convoca la plaça. Per a fer-ho cal fer servir la presentació telemàtica a través del registre electrònic comú, l'adreça del qual és:

<https://rec.redsara.es/>

(Òrgan de destinació/ Nivell d'administració: Universitats/Comunitat autònoma: Comunitat Valenciana/Cercar: "Nom del departament") Assegureu-vos que el departament correspon a la Universitat Politècnica de València.

Per a aquesta presentació no és vàlid emprar el procediment electrònic "Sol·licitud genèrica" que hi ha a la seu electrònica de la UPV.

Aquest mateix termini serveix per a aportar la justificació dels mèrits al·legats en el currículum que no s'hagen acreditat dins del termini de presentació de sol·licituds.

4.2. Llistes definitives.

4.2.1. Quan haja transcorregut el termini d'esmena d'errors o omissions i s'hagen resolt les reclamacions corresponents, es publicaran pel mateix procediment les llistes definitives de persones aspirants admeses i excloses. No obstant això, a l'anterior, si en qualsevol moment del procediment arriba a coneixement de la Universitat que alguna de les persones aspirants no reuneix els requisits legals per a l'admissió al concurs, el rector n'acordarà l'exclusió després de l'audiència prèvia de l'interessat, sense perjuí de les responsabilitats en què poguera haver incorregut.

4.2.2. En cas de no haver-hi causa d'exclusió de les persones aspirants a una mateixa plaça, la llista d'admesos s'elevarà a definitiva en el mateix acte.

*5. Procediment de selecció*

5.1. El procediment de selecció consta de dues fases:

5.1.1. Fase 1: concurs de mèrits

Es valoren els mèrits acreditats per les persones aspirants fins a un màxim de 10 punts, sense perjudici de la puntuació per mèrit preferent que els puga correspondre. A aquest efecte són aplicables els criteris generals i barems establits en l'annex II.

Per a superar aquesta fase del procés de selecció, cal aconseguir-hi un mínim de 3 punts.

5.1.2. Fase 2: exposició i debat sobre la trajectòria professional i la seua adequació a la plaça, el perfil i els requeriments.

Als aspirants que superen la fase de concurs, la comissió els citarà per a portar-hi a terme la fase 2. La convocatòria ha d'assenyalar el lloc, la data i l'hora en què es farà aquesta fase.

Aquesta fase, que és pública, té com a objectiu, mitjançant una entrevista, perfilar la selecció definitiva, que versarà sobre els mèrits de les persones aspirants; sobre el seu historial acadèmic, investigador i professional; i sobre tots els aspectes que la comissió considere rellevants i que tinguen relació amb el perfil docent de la plaça.

Aquesta fase tindrà una valoració màxima de 30 punts, i per a superar-la caldrà obtenir-hi un mínim de 15 punts.

L'ordre de realització de la segona fase serà l'alfabètic, començant per la lletra "H" (d'acord amb la resolució de 15/03/24 de la Conselleria d'Hisenda, Economia i Administració Pública).

5.2. Quan haja acabat aquesta fase, la comissió de selecció, farà una valoració sobre cada persona candidata, ajustada, en tot cas, als criteris generals i específics establits prèviament per la comissió.

5.3. Quan haja acabat el procés de selecció, la comissió de selecció farà públics els resultats de l'avaluació de cada persona candidata, desglossats per cadascun dels aspectes avaluats, al tauler d'anuncis del departament, i també, complementàriament i sense caràcter oficial, al microweb del departament o al servidor UPV.notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat. La publicació en el tauler d'anuncis del departament té caràcter de notificació a les persones concursants, de conformitat amb el que preveu l'article de 45.1.b de la Llei 39/2015.

5.4. A la vista de les valoracions, la comissió de selecció fa la proposta de les persones candidates per a la contractació, tenint en compte que no pot proposar un nombre de persones superior al de places convocades.

5.5. El concurs pot concloure amb la proposta de la comissió de selecció de no provisió de places, tenint en compte el que disposa la normativa aplicable.

5.6. Tots els actes administratius que es produïsquen a conseqüència de la convocatòria s'han de publicar en el tauler oficial del Departament, publicació que tindrà efectes de notificació, de conformitat amb l'article 45 de la Llei 39/2015, d'1 d'octubre. Les comunicacions a les persones interessades que es facen per altres mitjans tindran caràcter addicional i no es consideraran notificació.

*6. Comissió de selecció*

6.1. Els mèrits de les persones aspirants els jutgen comissions de selecció amb la composició següent:

a) Tres membres designats pel rector, entre els quals hi ha el president/a, almenys un dels quals ha de pertànyer a l'àrea de coneixement a què corresponga la plaça objecte de provisió.

b) Dos membres designats pel Consell del Departament al qual pertanga la plaça, que han de pertànyer a la mateixa àrea de coneixement que la plaça oferida, tot i que, si això no és possible, també poden pertànyer a una àrea afí. Si no hi ha professorat de l'àrea de coneixement a la qual s'adscriu la plaça, es pot designar professorat pertanyent a una àrea afí.

6.2. La composició definitiva de cada comissió de selecció es publica, juntament amb les llistes definitives de persones admeses i excloses, als taulers d'anuncis dels departaments corresponents, i també, complementàriament i sense caràcter oficial, al microweb del departament o al servidor UPV.notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat.

6.3. Tots els membres de les comissions de selecció han de pertànyer a cossos de funcionaris docents universitaris o professorat contractat laboral amb vinculació permanent.

6.4.  Les comissions de selecció es regeixen, quant al funcionament, pel que es disposa en la Llei 40/2015, d'1 d'octubre, del règim jurídic del sector públic.

6.5.  Els membres de les comissions s'han d'abstenir d'intervenir quan es done alguna de les circumstàncies previstes en l'article 23 o bé s'accepte la seua recusació segons el que es preveu en l'article 24 de l'esmentada Llei 40/2015, d'1 d'octubre.

*7. Desenvolupament del procés selectiu*

7.1. Quan s'hagen publicat les llistes definitives de persones admeses i excloses, la comissió de selecció es constituirà.

7.2. Els actes de constitució, les reunions i els acords de la comissió de selecció es poden portar a terme de manera presencial, semipresencial o no presencial. L'acord que s'adopte a aquest efecte s'ha de publicar per al coneixement de totes les persones aspirants al tauler d'anuncis del departament i també, complementàriament i sense caràcter oficial, al microweb del departament o al servidor notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat. La publicació en el tauler d'anuncis del departament té caràcter de notificació a les persones concursants, de conformitat amb el que preveu l'article de 45.1.b de la Llei 39/2015.

7.3. Amb caràcter previ a la sessió de constitució, el president o presidenta de la comissió de selecció acorda amb la resta de membres el caràcter presencial o semipresencial dels actes de constitució i la fase d'exposició i debat sobre la trajectòria professional i l'adequació a la plaça, el perfil i els requeriments de les persones aspirants, amb garanties de publicitat idèntiques.

7.4. Les diferents actuacions no presencials s'han de portar a terme seguint les instruccions que, a aquest efecte, dicte la Universitat, que s'han de publicar i posar en coneixement de totes les persones aspirants, concretament quan siguen convocades a la fase d'exposició i debat sobre la seua trajectòria professional i la seua adequació a la plaça, el perfil i els requeriments.

7.5. A fi que puga produir-se la interacció oportuna entre les persones aspirants i/o les persones integrants de la comissió de selecció que puguen assistir-hi de manera semipresencial, cal fer ús d'eines que permeten una videoconferència grupal en la qual totes les persones assistents puguen interactuar.

7.6. En la sessió de constitució, la comissió de selecció elabora, d'acord amb el barem, els criteris de valoració dels mèrits de les persones aspirants, que s'han de publicar al tauler d'anuncis del departament i també, complementàriament i sense caràcter oficial, al microweb del departament o al servidor UPV.notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat. La publicació en el tauler d'anuncis del departament té caràcter de notificació a les persones concursants, de conformitat amb el que preveu l'article de 45.1.b de la Llei 39/2015.

7.7. Quan s'hagen publicat els criteris de valoració, la comissió de selecció s'ha de reunir per a valorar els mèrits de les persones concursants. La comissió pot sol·licitar l'aportació de documentació original per a comprovar la validesa dels mèrits inclosos en el currículum.

7.8. Deprés de valorar els mèrits de les persones aspirants, la comissió de selecció fa pública aquesta valoració al tauler d'anuncis del departament i també, complementàriament i sense caràcter oficial, al microweb del departament o al servidor UPV.notícies, grup de notícies UPV. administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat. La publicació en el tauler d'anuncis del departament té caràcter de notificació a les persones concursants, d'acord amb el que es preveu en l'article 45.1.b de la Llei 39/2015, i cal fer-hi constar la qualificació obtinguda per cadascuna del se persones aspirants en cada apartat del barem.

De conformitat amb el que es disposa en la base 3.13.c), quan no s'haja valorat algun mèrit al·legat per una persona participant en el seu currículum, pel fet que no l'ha justificat documentalment, aquesta circumstància s'ha de fer constar en la resolució de valoració, i es concedeix un termini de cinc dies hàbils, comptadors des de la publicació d'aquesta resolució, perquè es puga esmenar aquesta mancança tot aportant la documentació necessària.

7.9. La sol·licitud d'esmena s'ha de presentar exclusivament davant el departament que convoca la plaça, el qual l'ha de fer arribar a la comissió corresponent. Per a fer-ho cal fer servir la presentació telemàtica a través del registre electrònic comú, l'adreça del qual és:

<https://rec.redsara.es/>

(Òrgan de destinació / Nivell d'administració: Universitats / Comunitat autònoma: Comunitat Valenciana / Cercar: "Nom del departament") / Assegureu-vos que el departament correspon a la Universitat Politècnica de València.

Per a aquesta presentació no serà vàlid utilitzar el procediment electrònic "Sol·licitud Genèrica" existent en la Seu Electrònica de la UPV. Qualsevol altra reclamació per valoració incorrecta o error l'han de fer les persones candidates dins d'aquest mateix termini i de la mateixa manera.

7.10. Quan haja finalitzat el termini d'esmena, i posat cas que s'hagen presentat reclamacions, la comissió de selecció es reunirà per valorar-les, i la valoració definitiva es publicarà després de la manera que s'ha indicat adés.

7.11. Les persones aspirants que superen la fase de concurs seran convocades, per a la fase d'exposició i debat sobre la seua trajectòria professional i la seua adequació a la plaça, el perfil i els requeriments, davant la comissió de selecció, mitjançant anunci publicat al tauler d'anuncis del departament i també, sense caràcter oficial, al microweb del departament o al servidor UPV. notícies, grup de notícies UPV.administració, que es pot consultar a través del web de la UPV, en el menú Perfils / PAS i PDI / Eines i recursos (<http://www.upv.es/bin2/tablon?p_idioma=v>), juntament amb un certificat en què es faça constar el dia de la publicació al tauler d'anuncis esmentat, amb una antelació de 2 dies hàbils respecte a la data de realització d'aquesta fase, sense perjudici de l'ús d'altres mitjans de notificació que la comissió de selecció considere escaients.

*8. Resolució del concurs*

8.1. Quan haja acabat el procés de selecció, la duració del qual no pot ser superior als sis mesos, llevat de situacions excepcionals autoritzades pel rector, la comissió de selecció ha de conformar una relació amb les persones aspirants que hagen superat totes dues fases del procés, ordenant-les de major a menor segons la puntuació total que s'obtindrà sumant les qualificacions del concurs de mèrits i la valoració de la fase d'exposició i debat sobre la trajectòria professional i l'adequació a la plaça, el perfil i els requeriments de les persones aspirants.

8.2. La comissió de selecció eleva al rector la relació de persones aspirants que hagen resultat aprovades, el nombre de les quals no pot ser superior al de places convocades. Per a elaborar aquesta relació cal atenir-se al que s'ha indicat més amunt. La relació s'interromp quan el nombre de persones aspirants coincidisca amb el nombre de places convocades.

8.3. La relació d'aspirants es publica al tauler d'anuncis del departament, juntament amb un certificat en què es faça constar el dia de la publicació. La publicació al tauler d'anuncis té caràcter de notificació a les persones aspirants, de conformitat amb el que preveu l'article 45.1 b) de la Llei 39/2015.

8.4. Finalment, es traslladarà al Servei de Gestió de Personal Docent i Investigador les actes del concurs, incloent-hi la proposta de contractació al rector de la o les persones aspirants amb major puntuació, a fi de formalitzar la contractació laboral, constituint-se amb la resta d'aspirants que hagen superat les dues fases del procés de selecció, una llista de reserva, segons l'ordre de puntuació final obtingut, que s'utilitzarà únicament en cas de renúncia del candidat/a proposat/da, o quan hi concórrega qualsevol altra causa que n'impedisca la contractació o quan es plantegen necessitats de substitució de places de professorat associat; en aquest cas, se'n podrà proposar la contractació com a professorat substitut si no hi ha borsa d'ocupació o, si n'hi haguera, no conté persones candidates disponibles.

8.5. En el cas que les places convocades corresponguen a diversos centres, les persones aspirants triaran per ordre de puntuació el centre d'adscripció.

*9. Característiques dels contractes*

9.1. Tipus de contracte: contracte laboral indefinit a temps parcial.

9.2. Objecte del contracte: la finalitat del contracte serà desenvolupar tasques docents i tutories a través de les que aporten els seus coneixements i experiència professionals a la universitat, en aquelles matèries en les quals aquesta experiència resulte rellevant.

9.3. Les tasques docents no podran incloure l'acompliment de funcions estructurals de gestió i coordinació.

9.4. Règim de dedicació: parcial, podent desenvolupar tasques docents fins a un màxim de 120 hores lectives per curs acadèmic.

9.5. Serà causa objectiva d'extinció del contracte la pèrdua sobrevinguda de qualsevol dels requisits establits en l'article 79.a) de la LOSU.

En el supòsit de cessament de l'activitat principal, l'extinció del contracte es produirà una vegada concloga el curs acadèmic en el qual el que es desenvolupa l'activitat docent.

9.6. Les retribucions es troben regulades en l'III Conveni Col·lectiu de les universitats públiques valencianes d'acord amb el que es preveu en el Decret 174/2002, del Govern Valencià.

9.7. La persona contractada es troba inclosa en l'àmbit d'aplicació de la Llei 53/1984, de 26 de desembre, d'incompatibilitats del personal al servei de les administracions públiques i les seues normes de desenvolupament.

*10. Documentació*

10.1. Les persones candidates proposades per a la contractació de les places han de presentar la documentació següent:

a) Fotocòpia del DNI. Els nacionals d'altres estats de la Unió Europea, o les persones incloses en l'àmbit d'aplicació dels Tractats Internacionals celebrats per la Unió Europea i ratificats per Espanya en els quals siga aplicable la lliure circulació de treballadors i treballadores, còpia electrònica o fotocòpia compulsada del passaport o de document vàlid acreditatiu de la nacionalitat.

Els familiars dels anteriors, referits en l'article 57.2 de l'EBEP, a més, còpia electrònica o fotocòpia compulsada del document acreditatiu del vincle de parentiu i declaració jurada del ciutadà/a del país europeu al qual afecta este vincle fent constar que este vincle subsistix i no existix separació legal o, si és el cas, que la persona aspirant visca a les seues expenses o estiga al seu càrrec del DNI o passaport.

b) Certificat mèdic oficial de no patir malaltia ni defecte físic o psíquic que impedisca l'acompliment de les funcions corresponents.

c) Declaració jurada o promesa de no haver sigut separat mitjançant un expedient disciplinari del servei de qualssevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a llocs de treball o càrrecs públics per resolució judicial, per a exercir funcions similars a les que corresponen a les places.

Les persones aspirants la nacionalitat de les quals no siga l'espanyola hauran d'acreditar que no es troben inhabilitades o en una situació equivalent, ni estan tampoc sotmeses a  cap sanció disciplinària o equivalent que impedisca, al seu Estat, l'accés a la funció pública en els mateixos termes.

d) Resolució autoritzant la compatibilitat per a l'acompliment de la plaça de professor/a associat/da amb la seua activitat principal.

e)  Permís de residència, segons es detalla en la base 2.1.a)

f) Còpia del títol acadèmic, segons 2.2., o el que siga requerit.

10.2. Les persones aspirants no han d'aportar de nou la documentació que ja es trobe en mans de la Universitat Politècnica de València. Si ostenta nacionalitat espanyola, còpia electrònica o fotocòpia del document nacional d'identitat, i original per a l'acarament.

*11. Formalització i signatura dels contractes*

El termini general d'incorporació general de la persona candidata proposada s'estableix en la resolució d'adjudicació, i no pot ser superior a un mes comptador des d'aquesta resolució. Dins del termini d'incorporació, i amb anterioritat a l'inici de la prestació de serveis, la persona candidata ha de presentar la documentació indicada més amunt, la qual ha d'acreditar que compleix tots els requisits assenyalats en la convocatòria, així com els establits en la normativa aplicable, i ha de formalitzar i signar el contracte i l'alta en el règim de seguretat social corresponents.

Posat cas que no es formalitze el contracte dins del termini indicat més amunt, la persona candidata proposada perd el dret, i es contracta l'aspirant següent per ordre de puntuació.

Amb caràcter extraordinari i per motius justificats documentalment, el Rectorat, a petició de la persona interessada, pot ampliar el termini de la firma del contracte.

*12. Informació sobre protecció de dades de caràcter personal*

La Universitat Politècnica de València (UPV), amb domicili al camí de Vera s/n, 46106 València, és la responsable del tractament de la informació i de les dades personals

La finalitat del tractament, a través de les diferents unitats de gestió i òrgans col·legiats de la UPV, és la gestió dels processos selectius de concurrència competitiva i el compliment de les obligacions de transparència, accés a la informació i publicitat activa.

La conservació de les dades es prolongarà durant el temps necessari per a la finalitat, i el compliment de les previsions legals.

Les dades podran ser objecte de cessió a altres Administracions Públiques o transferències internacionals de dades, per al que la UPV ha adoptat les mesures de garantia i protecció d'un nivell adequat al que es preveu pel Reglament General de Protecció de Dades (UE/2016/679).

L'exercici del dret d'accés, rectificació, supressió, oposició o limitació al tractament o de portabilitat de les dades pot realitzar-se mitjançant comunicació a la Delegació de Protecció de Dades de la UPV pel correu electrònic dvs@exv.tr

Es pot contactar amb la Delegació de Protecció de Dades de la UPV a través del correu electrònic agz@ocv.qa.

En el seu cas, pot presentar-se una reclamació davant l'Agència Espanyola de Protecció de Dades (www.aepad.es)

*13. Recursos*

Contra les resolucions del Departament i de les comissions de selecció es pot interposar un recurs d'alçada, dins del termini d'un mes comptador des de l'endemà de la publicació d'aquestes resolucions; tot això de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Aquest recurs es pot interposar davant de l'òrgan que va dictar l'acte que s'impugna o bé davant del rector, com a òrgan competent per a resoldre'l.

Contra aquesta convocatòria i les bases corresponents, que posen fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, dins del termini de dos mesos comptadors des de l'endemà de la publicació d'aquesta convocatòria en el DOGV. Així mateix, amb caràcter potestatiu, s'hi pot interposar un recurs de reposició, dins del termini d'un mes comptador des de l'endemà de la publicació, davant el mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjudici que s'empre qualsevol altre recurs que es considere escaient.

La instrucció d'aquests recursos administratius, la resolució dels quals competeix al rector, la duu a terme la Comissió de Reclamacions de la Universitat Politècnica de València.

ANNEX I

*Relació i categoria de les places oferides*

*Convocatòria: C05/24 (2024/D/LD/CC/1)*

|  |  |  |
| --- | --- | --- |
| COMUNICACIONS | | |
| Area: Enginyeria Telemàtica | | |
| – Centre: EPS de Gandia | | |
| Nre. de places: 1 | | Codis(s) de la(les) plaça(ces): 7415 |
| Categoria: ASOI | | Dedicació: P03 |
|  | Perfil: Didàctica II de la tecnologia i la informàtica. Disseny curricular de la tecnologia i la informàtica | |
|  | | |
| COMUNICACIÓ AUDIOVISUAL, DOC. I Hª ART | | |
| Area: Biblioteconomia i Documentació | | |
| – Centre: Facultat d'Adm. i Direc. d'Empreses | | |
| Nre. de places: 1 | | Codis(s) de la(les) plaça(ces): 7412 |
| Categoria: ASOI | | Dedicació: P04 |
|  | Perfil: Ideació, disseny i programació de projectes interactius. Social web behaviour & network analysis. Web data analytics. Informació i documentació administrativa. Models de negoci | |
| Area: Comunicació Audiovisual i Publicitat | | |
| – Centre: EPS de Gandia | | |
| Nre. de places: 1 | | Codis(s) de la(les) plaça(ces): 7414 |
| Categoria: ASOI | | Dedicació: P03 |
|  | Perfil: Taller de relats de ficció. Direcció artística | |
| – Centre: EPS de Gandia | | |
| Nre. de places: 1 | | Codis(s) de la(les) plaça(ces): 7413 |
| Categoria: ASOI | | Dedicació: P04 |
|  | Perfil: Taller de no-ficció (documental). Producció | |
|  | | |
| DIBUIX | | |
| Area: Dibuix | | |
| – Centre: Facultat de Belles Arts | | |
| Nre. de places: 1 | | Codis(s) de la(les) plaça(ces): 7416 |
| Categoria: ASOI | | Dedicació: P04 |
|  | Perfil: Dibuix: llenguatge i tècniques. | |
| ECONOMIA I CIÈNCIES SOCIALS | | |
| Area: Economia Aplicada | | |
| – Centre: EPS d'Alcoi | | |
| Nre. de places: 1 | | Codis(s) de la(les) plaça(ces): 7418 |
| Categoria: ASOI | | Dedicació: P03 |
|  | Perfil: Màrqueting digital. Noves tecnologies aplicades al turisme. Microeconomia II. Macroeconomia II | |
| Area: Economia Financera i Comptabilitat | | |
| – Centre: Facultat d'Adm. i Direc. d'Empreses | | |
| Nre. de places: 1 | | Codis(s) de la(les) plaça(ces): 7417 |
| Categoria: ASOI | | Dedicació: P03 |
|  | Perfil: Introducció a les finances. Matemàtiques financeres. Economia financera. Banca i borsa | |
| ESTADÍSTICA I INVEST. OPER. APLIC. I CALÇ | | |
| Area: Estadística i Investigació Operativa | | |
| – Centre: EPS d'Alcoi | | |
| Nre. de places: 1 | | Codis(s) de la(les) plaça(ces): 7420 |
| Categoria: ASOI | | Dedicació: P04 |
|  | Perfil: Estadística. Investigació operativa. Control estadístic de la qualitat | |
| – Centre: ETSE Industrial | | |
| Nre. de places: 1 | | Codis(s) de la(les) plaça(ces): 7419 |
| Categoria: ASOI | | Dedicació: P04 |
|  | Perfil: Control estadístic de la qualitat. Estadística. Investigació operativa | |

  

|  |  |  |
| --- | --- | --- |
|  | | |
| EXPRESSIÓ GRÀFICA ARQUITECTÒNICA | | |
| Area: Expressió Gràfica Arquitectònica | | |
| – Centre: ETS Arquitectura | | |
| Nre. de places: 1 | | Codis(s) de la(les) plaça(ces): 7422 |
| Categoria: ASOI | | Dedicació: P04 |
|  | Perfil:Anàlisi de formes arquitectòniques. Expressió gràfica arquitectònica | |
| – Centre: ETS Arquitectura | | |
| Nre. de places: 3 | | Codis(s) de la(les) plaça(ces): 7421, 7442, 7443 |
| Categoria: ASOI | | Dedicació: P04 |
|  | Perfil:Tècniques gràfiques per a la generació de formes complexes. Dibuix arquitectònic. Geometria descriptiva | |
| – Centre: ETSEd'Edificació | | |
| Nre. de places: 2 | | Codis(s) de la(les) plaça(ces): 7423, 7441 |
| Categoria: ASOI | | Dedicació: P04 |
|  | Perfil:Dibuix arquitectònic I. Projectes I | |
| FÍSICA APLICADA | | |
| Area: Física Aplicada | | |
| – Centre: ETSEAgronòmica i Medi natural | | |
| Nre. de places: 1 | | Codis(s) de la(les) plaça(ces): 7424 |
| Categoria: ASOI | | Dedicació: P04 |
|  | Perfil:Teledetecció per a l'agricultura. Fonaments físics per a la ciència i tecnologia d'aliments | |
|  | | |
| ENGINYERIA DE SISTEMES I AUTOMÀTICA | | |
| Area: Enginyeria de Sistemes i Automàtica | | |
| – Centre: EPS d'Alcoi | | |
| Nre. de places: 1 | | Codis(s) de la(les) plaça(ces): 7425 |
| Categoria: ASOI | | Dedicació: P04 |
|  | Perfil:Automàtica (IT2). Automatització de processos industrials | |

  

|  |  |  |
| --- | --- | --- |
|  | | |
| ENGINYERIA ELECTRÒNICA | | |
| Area: Tecnologia Electrònica | | |
| – Centre: EPS de Gandia | | |
| Nre. de places: 1 | | Codis(s) de la(les) plaça(ces): 7427 |
| Categoria: ASOI | | Dedicació: P03 |
|  | Perfil:Electrònica aplicada a l'àudio. Sound system design | |
| ENGINYERIA ELÈCTRICA | | |
| Area: Enginyeria Elèctrica | | |
| – Centre: E.PS d'Alcoi | | |
| Nre. de places: 1 | | Codis(s) de la(les) plaça(ces): 7426 |
| Categoria: ASOI | | Dedicació: P04 |
|  | Perfil:Energies renovables. Instal·lacions elèctriques d'energies renovables | |
| ENGINYERIA GRÀFICA | | |
| Area: Expressió Gràfica en l'Enginyeria | | |
| – Centre: ETSE Aeroespacial i Disseny Industrial | | |
| Nre. de places: 1 | | Codis(s) de la(les) plaça(ces): 7428 |
| Categoria: ASOI | | Dedicació: P04 |
|  | Perfil:Tècniques de representació fotorealistas per a productes. Expressió gràfica II | |
| – Centre: ETSE de Camins, Canals i Ports | | |
| Nre. de places: 1 | | Codis(s) de la(les) plaça(ces): 7429 |
| Categoria: ASOI | | Dedicació: P04 |
|  | Perfil:Modelatge gràfic. Expressió gràfica | |
| MATEMÀTICA APLICADA | | |
| Area: Matemàtica Aplicada | | |
| – Centre: ETSE d'Edificació | | |
| Nre. de places: 2 | | Codis(s) de la(les) plaça(ces): 7430, 7431 |
| Categoria: ASOI | | Dedicació: P04 |
|  | Perfil:Matemàtiques I . Matemàtiques II | |
|  | | |
| – Centre: ETSE de Telecomunicació | | |
| Nre. de places: 1 | | Codis(s) de la(les) plaça(ces): 7432 |
| Categoria: ASOI | | Dedicació: P04 |
|  | Perfil:Matemàtiques III | |
| PROJECTES ARQUITECTÒNICS | | |
| Area: Projectes Arquitectònics | | |
| – Centre: ETS Arquitectura | | |
| Nre. de places: 7 | | Codis(s) de la(les) plaça(ces): 7433, 7434, 7435, 7436, 7437, 7438, 7439 |
| Categoria: ASOI | | Dedicació: P04 |
|  | Perfil: Projectes Arquitectònics | |
| SISTEMES INFORMÀTICS I COMPUTACIÓ | | |
| Area: Llenguatges i Sistemes Informàtics | | |
| – Centre: EPS de Gandia | | |
| Nre. de places: 1 | | Codis(s) de la(les) plaça(ces): 7440 |
| Categoria: ASOI | | Dedicació: P03 |
|  | Perfil: Didàctica I de la tecnologia i la informàtica. Plataformes de formació en línia en tecnologia i la informàtica. Disseny curricular de la tecnologia i la informàtica | |
|  | | |

  

ANNEX II

*Barem*

|  |  |  |  |  |  |  |  |
| --- | --- | --- | --- | --- | --- | --- | --- |
| **VALORACIÓ DELS MÈRITS** | | | | | | | |
| Es descriu a continuació la valoració de cadascun dels mèrits aportats: | | |  |  |  |  |  |
|  |  |  |  |  |  |  |  |
|  | | | Criteri | | | | Màxima puntuació |
| EXPEDIENT ACADÈMIC | | | | | | | 5 |
|  | A1 | Titulació | Nota mitjana de l'expedient, base 10 | | | | 5 |
| DOCÈNCIA | | | | | | | 25 |
|  | B1 | Docència universitària impartida | 2,5 punts per cada 90 hores de docència universitària oficial impartida (o la part proporcional). Es mutiplica per 1,2 en cas que la mitjana d'enquestes del curs siga major o igual a 7. | | | | 15 |
| B2 | Direcció de Treballs de Final de Titulació | 1,25 punts per cada TFT dirigit (director únic), o la part proporcional | | | | 5 |
| B3 | Comunicacions docents | 5 punts per cada llibre amb ISBN o article docent internacional, 2,5 en cas de no tenir ISBN o article docent nacional (\*).  2,5 punts per cada comunicació en congrés docent internacional (0,625 en congressos docents nacionals) (\*). | | | | 7,5 |
| B4 | Participació en Projectes i Programes de Millora Docent | A definir per la Comissió | | | | 2,5 |
| B5 | Cursos o programes de formació docent | 2,5 punts per cada 100 hores de formació docent rebudes, o la part proporcional. | | | | 5 |
| INVESTIGACIÓ I TRANSFERÈNCIA | | | | | | | 10 |
|  | C1.1 | Publicacions d'investigació en revistes i comunicacions a congressos | 2 punts per cada article d'investigació en revista indexada JCR o en altres índexs d'impacte reconegut per CNEAI, i congressos reconeguts per CNEAI (\*)  1 punt per cada article d'investigació en revista de difusió internacional no indexada (\*)  0,5 punts per cada article d'investigació en revista de difusió nacional no indexada (\*) | | | |  |
| C1.2 | Llibres o capítols de llibre d'investigació | 1 punt per cada llibre d'investigació amb ISBN o capítol de llibre d'investigació amb ISBN en editorial de prestigi (\*) | | | |  |
| C1.3 | Exposicions, comissariats i premis de caràcter internacional | 1,5 punts per cadascuna d'aquestes contribucions (\*) | | | |  |
| C1 | Publicacions d'investigació (C1.1+C1.2+C1.3) |  | | | | 8 |
| C2.1 | Comunicacions en congressos | 0,5 punts per cada comunicació en congrés internacional (\*)  0,25 punts per cada comunicació en congrés nacional (\*) | | | |  |
| C2.2 | Exposicions, comissariats i premis de caràcter nacional | 0,5 punts per cadascuna d'aquestes contribucions (\*) | | | |  |
| C2 | (C2.1+C2.2) |  | | | | 2 |
| C3 | Patents i registres de propietat | 2 punts per cada patent internacional o nacional en explotació  0,4 punts per cada patent nacional amb examen  0,4 punts per cada registre de propietat intel·lectual | | | | 2 |
| C4 | Projectes i contractes d'investigació i/o transferència | A definir per la Comissió. | | | | 3 |
| C5 | Altres mèrits d'investigació | A definir per la Comissió (Programa incorporació doctors/es; Beca investigació postdoctoral; Editor de revistes indexades; Revisor d'articles de revistes indexades; Altres accions expositives artístiques i literàries) | | | | 1 |
| EXPERIÈNCIA PROFESSIONAL | | | | | | | 50 |
|  | D1 | Activitat professional | Puntuació lineal entre 5 i 50 punts per a una experiència professional entre 3 i 15 anys. | | | | 50 |
| ALTRES MÈRITS | | | | | | | 10 |
|  | E1.1 | Idiomes estrangers acreditats | 1 punt per cada idioma amb nivell màxim acreditat B1  2 punts per cada idioma amb nivell màxim acreditat B2  3 punts per cada idioma amb nivell màxim acreditat C1  4 punts per cada idioma amb nivell màxim acreditat C2 | | | | 4 |
| E1.2 | Màxim nivell acreditat de valencià | 0,5 punts per acreditació A2  1 punt per acreditació B1  2 punts per acreditació B2  3 punts per acreditació C1  4 punts per acreditació C2 | | | | 4 |
| E1 | Idiomes (E1.1+E1.2) |  | | | | 8 |
| E2.1 | Altres titulacions i beques | A definir per la Comissió. | | | | 2 |
| E2.2 | Altres màsters i cursos no considerats | A definir per la Comissió. | | | | 2 |
| E2.3 | Altres exposicions i premis no considerats | A definir per la Comissió. | | | | 2 |
| E2 | Resta d'Altres Mèrits (E2.1+E2.2+E2.3) |  | | | | 5 |
|  |  |  |  |  |  |  |  |
| (\*) | Aquestes contribucions es multipliquen per un coeficient en funció del nombre d'autors: 1 si 4 o menys autors, 0,8 si 5 autors, 0,6 si 6 autors, 0,5 si 7 o més autors. | | | | | | |
|  |  |  |  |  |  |  |  |

  

**COEFICIENTS D'IDONEÏTAT**

La Comissió estableix, per a cada mèrit aportat, un coeficient d'idoneïtat en funció de la seua relació amb el perfil de la borsa a conformar. Aquests coeficients són els de la taula següent:

|  |  |
| --- | --- |
| *Coeficient* | *Descripció* |
| 1 | El mèrit s'ajusta directament i totalment al perfil |
| 2.5-3.1 | El mèrit està relacionat parcialment amb el perfil |
| 5.5-7.3 | El mèrit està indirectament relacionat amb el perfil |
| 0 | El mèrit no s'ajusta al perfil |

  

ANNEX III

*Sistemes d'identificació i signatura*

Per a emplenar la vostra sol·licitud us heu d'identificar electrònicament mitjançant qualsevol dels sistemes d'identificació i signatura acceptats a la seu electrònica de la Universitat Politècnica de València, que figuren detallats en l'adreça web següent:

<https://sede.upv.es/oficina_tactica/?idioma=es_ES#/tramita/19/186>

A continuació, es detallen les característiques principals de cadascun d'aquests sistemes:

Ye@ww-Identificación (sistema recomanat): És la plataforma comuna del sector públic administratiu estatal per a la identificació i l'autenticació electròniques mitjançant l'ús de claus concertades, oberta a la possibilitat que en facen ús totes les administracions públiques.

Proporciona diversos sistemes d'identificació electrònica, entre els quals hi ha els següents: DNI electrònic, certificats electrònics d'autoritats de certificació reconegudes a Espanya, sistema de clau permanent promogut per la GISS, sistema de clau temporal PIN24H promogut per l'AEAT o node EIDAS (reconeixement de certificats transfronterers emesos per autoritats de certificació d'altres països a l'entorn de la UE).

A causa de la millor usabilitat que presenta, es recomana com a preferent l'ús del sistema basat en la clau permanent promogut per la GISS. Aquest sistema s'orienta a accessos habituals a diversos organismes. Per a usar-lo, sols cal haver obtingut prèviament la credencial electrònica d'identificació mitjançant algun dels procediments previstos. Per a fer-ho us heu de registrar en el sistema bé de forma presencial, en alguna de les oficines de registre adherides al sistema, o bé per Internet, si ja disposeu d'un certificat electrònic reconegut vigent. Si sou membre de la comunitat universitària, la Universitat Politècnica de València disposa d'un punt de registre de Xj@on.

Més informació, ací: www.clave.gob.es

Certificats electrònics:

Certificats electrònics per a persona física emesos per diferents autoritats de certificació reconegudes a Espanya. Tots requereixen un procés d'acreditació personal previ en algun dels punts de registre associats a l'autoritat de certificació que els emet (FNMT, ACCV, Camerfirma, etc.).

Si ja sou membre de la comunitat universitària, la Universitat Politècnica de València disposa d'un punt de registre associat a l'ACCV (Agència de Tecnologia i Certificació Electrònica de la Generalitat Valenciana).

Més informació, ací: <https://www.accv.es/ciudadanos/>

DNI electrònic (DNIe):

Tal com recull la Declaració de pràctiques de certificació del DNI, els certificats electrònics poden usar-se:

Com a mitjà d'autenticació de la identitat, el certificat d'autenticació ('digital signature') assegura al titular, en la comunicació electrònica, acreditar la seua identitat davant de qui siga.

Com a mitjà de signatura electrònica de documents, mitjançant l'ús del certificat de signatura ('non-repudiation'), el receptor d'un missatge signat electrònicament pot verificar l'autenticitat d'aquesta signatura, i d'aquesta manera pot demostrar la identitat del signant sense que aquest puga repudiar-lo.

Com a mitjà de certificació d'integritat d'un document, permet comprovar que el document no ha sigut modificat per cap agent extern a la comunicació.

Més informació, ací: <https://www.dnielectronico.es/portaldnie/>

Compte d'usuari d'UPVNet:

Sistema d'identificació personal basat en una clau concertada (usuari i contrasenya) proporcionada a tots els membres de la comunitat universitària.

Més informació:

<https://www.upv.es/entidades/ASIC/catalogo/346935normalc.html>

ANNEX IV

*Excepcionalitat tècnica*

Quan, per motius tècnics excepcionals atribuïbles a l'administració, no siga possible completar els passos anteriors per mitjans electrònics durant un període prolongat dins del termini estipulat, les persones interessades podran presentar la sol·licitud per mitjans no electrònics.

Per a completar amb èxit el procés de sol·licitud en circumstàncies d'excepcionalitat tècnica, cal portar a terme els passos següents dins del termini estipulat:

a) Descarregar i imprimir un model de sol·licitud en blanc, disponible en l'adreça web següent:

(<http://www.upv.es/entidades/SRH/pdi/U0781102.doc)>

b) Emplenar aquest model i incloure-hi una signatura manuscrita.

c) Pagar la taxa corresponent (si escau, en funció de la situació personal), mitjançant ingrés, dins del termini de presentació d'instàncies, en efectiu o transferència bancària, en el compte "Universitat Politècnica de València", número ES92 4464 0352 1012 2862 8723, especificant en el resguard el nom i cognoms i el número de la plaça o places que conformen el concurs en què es vol participar.

d) Registrar presencialment la sol·licitud i la documentació exigida, bé en el Registre General de la Universitat Politècnica de València, en el Registre de l'Escola Politècnica Superior d'Alcoi, en el Registre de l'Escola Politècnica Superior de Gandia, o per qualsevol dels sistemes previstos en l'article 16.4 de la Llei del procediment administratiu comú de les administracions públiques.

No s'admetran i, en conseqüència, restaran excloses del procés selectiu les persones que, sense que es produïren circumstàncies d'excepcionalitat tècnica demostrables, hagen registrat la seua sol·licitud presencialment mitjançant el procés descrit adés.

  

València, 19 de juliol de 2024

José Esteban Capilla Romá

Rector de la Universitat Politècnica de València

Esta disposició conté annexos. Consulteu-ne la versió en PDF.